ΑΠΟΦΑΣΗ ΤΗΣ ΕΠΙΤΡΟΠΗΣ της 5ης Οκτωβρίου 1993 που τροποποιεί την απόφαση 91/652/ΕΟΚ σχετικά με την κατάρτιση κοινοτικού πλαισίου στήριξης για χορήγηση κοινοτικής διαρθρωτικής βοήθειας στο Ηνωμένο Βασίλειο (περιφέρειες εκτός στόχου 1) που αφορούν τη βελτίωση των συνθηκών μεταποίησης και εμπορίας των γεωργικών προϊόντων (Το κείμενο στην αγγλική γλώσσα είναι το μόνο αυθεντικό)

(93/544/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 866/90 του Συμβουλίου της 29ης Μαρτίου 1990 περί βελτιώσεως των συνθηκών μεταποίησης και εμπορίας των γεωργικών προϊόντων (1), όπως τροποποιήθηκε από τον κανονισμό (ΕΟΚ) αριθ. 3577/90 (2), και ιδίως το άρθρο 7 παράγραφος 2,

Εκτιμώντας:

ότι η Επιτροπή εξέδωσε στις 10 Δεκεμβρίου 1991 την απόφαση 91/652/ΕΟΚ (3) που θεσπίζει το κοινοτικό πλαίσιο στήριξης για τις κοινοτικές παρεμβάσεις στο πλαίσιο του κανονισμού (ΕΟΚ) αριθ. 866/90, στο Ηνωμένο Βασίλειο, εκτός της περιφέρειας του στόχου αριθ. 1 στη Βόρειο Ιρλανδία, και καλύπτει την περίοδο από την 1η Ιανουαρίου 1991 μέχρι τις 31 Δεκεμβρίου 1993-

ότι οι πρόσθετες πιστώσεις από συμπληρωματική αναπροσαρμογή και οι ανασυσταθείσες πιστώσεις απαιτούν αναθεώρηση των δημοσιονομικών ρυθμίσεων που προβλέπονται για τη χορήγηση βοήθειας από τον προϋπολογισμό της Κοινότητας-

ότι η επιτροπή παρακολούθησης που συστάθηκε στο πλαίσιο της εφαρμογής του κανονισμού (ΕΟΚ) αριθ. 866/90 στο Ηνωμένο Βασίλειο αποφάσισε, στις 3 Μαρτίου 1993, να τροποποιήσει την κατανομή κατά τομείς του σχεδίου χρηματοδότησης του κοινοτικού πλαισίου στήριξης-

ότι οι τροποποιήσεις που προτείνονται από την επιτροπή παρακολούθησης συνεπάγονται τον εκ νέου προγραμματισμό της συνδρομής του ΕΓΤΠΕ, τμήμα Προσανατολισμού, όσον αφορά το συνολικό ποσό και τα ποσά κατά τομείς, που προβλέπονται στο άρθρο 2 της απόφασης 91/652/ΕΟΚ-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το άρθρο 2 της απόφασης 91/652/ΕΟΚ τροποποιείται ως εξής:

"Το συνολικό κόστος των προτεραιοτήτων που εγκρίθηκαν από την Κοινότητα και το ενδιαφερόμενο κράτος μέλος για κοινή δράση είναι 44 024 991 Ecu και οι χρηματοδοτικές ρυθμίσεις που προβλέπονται για δημοσιονομική βοήθεια από την Κοινότητα κατανέμονται ως εξής:

"(σε τιμές 1991 αναπροσαρμοσμένες σε τιμές 1993, σε Ecu)

"" ID="01">1. Κρέας> ID="02">16 371 775"> ID="01">2. Γάλα και γαλακτοκομικά προϊόντα> ID="02">5 318 946"> ID="01">3. Αβγά και πουλερικά> ID="02">5 337 437"> ID="01">4. Σιτηρά> ID="02">1 331 412"> ID="01">5. Καλλιέργειες ελαιούχων> ID="02">499 913"> ID="01">6. Καλλιέργειες πρωτεϊνούχων> ID="02">810 685"> ID="01">7. Γεώμηλα> ID="02">6 801 499"> ID="01">8. Οπωροκηπευτικά> ID="02">5 592 275"> ID="01">9. Άνθη και φυτά> ID="02">355 267"> ID="01">10. Διάφορα κτηνοτροφικά προϊόντα> ID="02">582 086"> ID="01">11. Λυκίσκος> ID="02">0 "> ID="01">Σύνολο > ID="02">43 001 294

">

Το ποσό που υπολείπεται και το οποίο αντιστοιχεί στη συμμετοχή του κράτους μέλους ανέρχεται σε 12 053 416 Ecu για το δημόσιο τομέα και σε 123 121 200 Ecu για τον ιδιωτικό τομέα".

Άρθρο 2

Η παρούσα απόφαση προθέσεων απευθύνεται στο Ηνωμένο Βασίλειο και στο Υπουργείο Γεωργίας, Αλιείας και Τροφίμων.

Βρυξέλλες, 5 Οκτωβρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 91 της 6. 4. 1990, σ. 1.

(2) ΕΕ αριθ. L 353 της 17. 12. 1990, σ. 23.

(3) ΕΕ αριθ. L 350 της 19. 12. 1991, σ. 55.